བ་པའི་གྲོགས་མཛད་པ། །བདག་གིས་འདོད་པའི་ལྷ་མཆོག་
གསང་སྔགས་རིག་སྔགས་ སྐུཪ་ སྟོན་ལྷ་དང་ལྷ་མོའི་ཚོགས་ལ་འདུད(བླ་མའི་མན་ངག་རིམ་བཞིན་བྲི་ལ་དམ་
བཅའ་བ)། །བདེ་གཤེགས་དོན་ཉིད་བདུད་རྩིའི་ཐིགས་རྒྱུན་རིགས་ལྡན་ཞལ་རིམ་བརྒྱུད་པ་དཔལ་
ལྡན་བླ་མ་ཡི། །གསུང་གི་འོད་ཟེར་ཕྲེང་བརྒྱུས་འདི་ནི་རང་ཉིད་དྲན་ཕྱིར་[ཡིན་གྱི་ 〔བྲིས་ཀྱི་) གཞན་
ལ་ཕན་ཕྱིར་མིན། །བདེན་པ་མ་མཐོང་ལྷས་མ་གནང་ཞིང་ཐོས་པས་མ་བརྒྱན་མཁས་པའི་ཤེས་རབ་
བདག་ལ་མེད། །མི་ཤེས་སྐྱོན་དེ་བཞི་ཡོད་ན་མི་རྩམ་པར་བཞག་གམ་སྙམ་པ་ལ)སྐྱེ་བོའི་ས་ ནས་ མི་ མཁས་ དགྲ་
བཅོམ་དག་སྟེ་མཁས་པ་ཆོས་སྤྲིན་བར་དུ་བསླབ། །དཔེར་ན་)གླིང་བཞི་ཀུན་ཏུ་འཁོར་བའི་ཉི་ཟླ་
གཟའ་ཚོགས་གསལ་གྱི་ཁྱིམ་ནང་མར་མེ་མི་གསལ་ལམ། །རྒྱུ་མཚན་)དེ་ཕྱིར་རང་བཟོ་སྤངས་ཏེ་བླ་
མའི་ཞལ་གྱི་མན་ངག་རང་གི་ཡིད་ལ་དྲན་ཕྱིར་བྲིས། །དེ་ལ་རྣམ་པ་ཐམས་ཅད་མཁྱེན་པའི་སངས་
རྒྱས་རྣམས་ཀྱིས་འགྲོ་བ་མཐའ་དག་གི་དོན་དུ་སྐུ་གསུང་ཐུགས་ཀྱི་འཕྲིན་ལས་ཐམས་ཅད་མ་
ཐོགས་མ་ཆགས་པའི་ཡེ་ཤེས་སྔོན་དུ་འགྲོ་བས། ཡེ་ཤེས་ཀྱི་རྗེས་སུ་འབྲངས་ཏེ་ཆོས་སྟོན་པ་རྣམས་
ཀྱང་དོན་ལ་རྟོན་པར་བྱའི་ཚིག་ལ་རྟོན་པར་མི་བྱའོ་ཞེས་བྱ་བ་ལ་སོགས་པ་གསུངས་སོ། །ས་ཆེན་པོ་
ལ་བཞུགས་ཏེ། ཆོས་ཀྱི་སྤྲིན་ཆར་ཀྱིས་སེམས་ཅན་རྣམས་ཀྱི་སྡུག་བསྔལ་གྱིས་གདུང་བ་བསིལ་བར་
བྱེད་པ་ལ་རབ་ཏུ་བརྩོན་པ་རྣམས་ཀྱིས་ཀྱང་ལེགས་པར་སྦྱར་བའི་སྒྲའི་གོ་རིམ་དང་སྡེབ་སྦྱོར་གྱི་
ཟུར་ཉམས་པར་བྱས་ཏེ། དོན་ལ་འཇུག་པ་དབང་དུ་མཛད་དེ་གསུངས་པའི་ཕྱིར་ན། འདིར་ཡང་
108

གྲུབ་ཆེན་ཡུ་མོ་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།

སྒྲ་ཚད་ལ་མཁས་པས་མཛད་པའི་བསྟན་བཅོས་དང་། སྐྱོན་ཡོན་དཔྱོད་པ་ལ་མཁས་པའི་ཚིག་གི་
སྡེབ་སྦྱོར་གྱི་ཐ་སྙད་ཀྱིས་མི་འཇིགས་པར་བྱས་ཏེ། དེ་ཅིའི་ཕྱིར་ཞེ་ན། དུས་ཀྱི་དབང་གིས་སངས་
རྒྱས་ཀྱིས་གསུངས་པའི་བཀའ་དྲི་མ་མེད་པའི་མདོ་སྡེ་དང་རྒྱུད་སྡེ་རྣམས་ལའང་འཇུག་པ་མེད་ཅིང༌།
ས་དང་ལམ་ལ་གནས་པའི་བྱང་ཆུབ་སེམས་དཔའ་དང༌། འཕགས་པ་དགྲ་བཅོམ་རྣམས་ཀྱིས་མཛད་
པའི་བསྟན་བཅོས་རྒྱ་ཆེན་པོ་རྣམས་ལའང་འཇུག་པ་མེད་པས། ཐོས་བསམ་ནུབ་ཏུ་ཉེ་བའི་ཕྱིར་
དང་། གཞན་སོ་སོ་སྐྱེ་བོ་ཤེས་རབ་དང་ལྡན་པ་རྣམས་ཀྱི་བསྟན་བཅོས་ལ་ལྟ་མཁན་ཀྱང་མེད་ལ།
རྨོངས་པ་ཁོ་བོའི་ཡི་གེ་རིས་ལ་སུ་ཞིག་ཀྱང་ལྟ་བར་མི་འགྱུར་ཏེ། དེ་བས་ན་འདི་ལ་སྐྱོན་མེད་དེ།
དྲན་པ་དང་ཤེས་རབ་ཀྱི་བསླབས་པས་རྩོམ་པ་ནི་མ་ཡིན་གྱི། མོས་གུས་ཀྱི་སྒོ་ནས་སངས་རྒྱས་ཐོབ་
པར་འདོད་པའི་དད་པས་རང་གི་སེམས་ལ་ཕན་པ་དང༌། མ་འོངས་པའི་དུས་སུ་བག་ཆགས་བཟང་
པོ་བཞག་པའི་ཕྱིར་དང༌། མི་བརྗེད་པའི་གཟུངས་མེད་པས་བདག་གི་བློ་ནི་སྤྲིན་གསེབ་ཀྱི་ཉི་མ་
ལྟར་མི་གསལ་ཞིང་མྱུར་དུ་འགག་པས། ཚིག་གི་ཆ་ཕལ་ཆེ་བ་གཞུང་བཟང་ཉིད་ལ་ལྟོས་པས་ཆོག་
པ་དང༌། སློབ་དཔོན་ཆེན་པོ་དུས་འཁོར་ཞབས་ཀྱིས་པད་མ་ཅན་དུ་གསུངས་པ་དང༌། བླ་མ་གོང་
མའི་བཀའ་[མཆན་ {འཆད་} ལུགས་ཐ་དད་ལ་ལྟོས་པ་དང༌། རྗེ་རིན་པོ་ཆེ་ཉིད་ཀྱིས་ཐུགས་དགོངས་
རྣམ་པར་དག་པའི་མཆན་དང༌། རང་ཉིད་ཀྱི་ཟིན་མཆན་དང་། བློ་ཤུགས་ཀྱིས་ཤེས་པ་རྣམས་བྲི་ཐག་
ཆད་པས་དེ་རྣམས་ལ་ལྟོས་པར་བྱའོ། །འདིར་ནི་དོན་གྱི་ཆ་ཕལ་ཆེ་བ་རྣམས་རིམ་པ་བཞིན་དུ་གར་
བདེར་བརྗེད་བྱང་[གི་ ཡི་གེར་བཀོད་པའི་}ཚུལ་དུ་བྲི་བར་བྱ་ཞེས་པའི་ཐ་ཚིག་གོ །
དེ་ལ་གཞུང་གི་ཀླད་ཀྱི་དོན་ཡི་གེ་པའི་ཕྱག་འཚལ་བ་དང༌། མཚན་གྱི་བཤད་པ་ལ་གཉིས་ཏེ།
ཡི་གེ་པའི་ཕྱག་དང་། མཚན་གྱི་བཤད་པའོ། །སྔ་མ་ནི། དཔལ་དུས་ཀྱི་འཁོར་ལོ་ལ་ཕྱག་འཚལ་བ་
བརྗོད་བྱ་ཡིན་པ་དང༌། དེ་རྗོད་པར་བྱེད་པའི་རྒྱུད་ཀྱི་འགྲེལ་པ་བྱེད་པས་སོ། །འཇམ་པའི་རྡོ་རྗེ་ནི་རྩ་
བའི་རྒྱུད་ལས་བསྡུས་པའི་རྒྱུད་ཀྱི་སྟོན་པ་པོའམ། སྡུད་པར་བྱེད་མཁན་འཇམ་དཔལ་ཡིན་པས་སོ།།
རྒྱུད་ན་བཞུགས་པའི་དངོས་གྲུབ་སྒྲུབ་པའི་ཐབས་དང༌། ལམ་ཕྱིན་ཅི་མ་ལོག་པར་སྟོན་པའི་མན་
ངག་བླ་མ་ལ་རག་ལས་པས། བླ་མ་དམ་པའི་ཞབས་ཀྱི་པད་མ་ལ་ཕྱག་འཚལ་ལོ་ཞེས་བྱའོ། །མཚན་
གྱི་བཤད་པ་ལ་གསུམ་སྟེ། སྒྲའི་བཤད་པ་དང༌། འགྲེལ་ཆུང་གི་བཤད་པ་དང༌། བླ་མའི་མན་ངག་གི་
109

ཇོ་ནང་དཔེ་ཚོགས།
སྤྱིའི་དེབ་ཉེར་ལྔ་པ།

བཤད་པའོ། །སྔ་མ་ནི། རྗེས་འུ་ཡུག་པ་ཆེན་པོའི་ཞལ་ནས། བི་མ་ལ། ཨ་མ་ལ། ནིར་མ་ལ། ཞེས་
པ་གསུམ་ལས། བི་མ་ལ་པྲ་བྷཱ་ནཱ་མ་ཊཱི་ཀ་ཞེས་བྱ་བ་འགྲེལ་བཤད་དྲི་མ་མེད་པའི་འོད་ཅེས་པར་
འོང་ངོ༌། །ཨ་མ་ལ་པྲ་བྷ་ནཱ་མ་ཊཱི་ཀ་ཞེས་དྲི་མ་མེད་པའི་འོད་དུ་འོང་ངོ་། །ནིར་མ་ལ་བྲི་བ་མེད་པ་
ཞེས་པར་འགྱུར་བས།
གསུངས་སོ།
འདི་བཞིན་བྱས་ན་འགྲེལ་བཤད་དྲི་མ་དང་བྲལ་བའི་འོད་དུ་འགྲོའོ་ཞེས་
།བླ་མ་ཉིད་ནི་རྗེའི་དེ་རྣམས་ཀྱི་ཁ་ན་མེད་པ་དེ་ཙམ་མི་དགོས་གསུང་ངོ་། །
གཉིས་ནི། དྲི་མ་ནི་འདོད་ཆགས་ལ་སོགས་པའི་ཉོན་མོངས་རྣམས་ལ་བྱ་སྟེ། འོད་ནི་སེམས་
ཉིད་འོད་གསལ་བར་བྱེད་པས་ན་དྲི་མ་མེད་པའི་འོད་ཅེས་བྱའོ། །དེ་ནི་འགྲེལ་པའི་བྱེད་པ་ལ་མིང་
དུ་བཏགས་པ་སྟེ། འདི་ཉིད་ནས་དབང་རིམ་པ་བཞིན་བསྐུར་ཏེ་གདམ་ངག་ཉམས་སུ་བླངས་པས།
ལས་དང་ཉོན་མོངས་པའི་དྲི་མ་དག་སྟེ། འབྲས་བུའི་འོད་གསལ་བ་ཕྱག་རྒྱ་ཆེན་པོའི་དངོས་གྲུབ་
ཐོབ་པས་སོ་གསུང་ངོ་། ཁོ་བོ་ནི་བརྗོད་བྱའི་སྒོ་ནས་མཚན་བཏགས་སོ་སྙམ། གསུམ་པ་ནི། རྣམ་
པར་རྟོག་པའི་དྲི་མ་མེད་དེ་རྟོག་པས་མ་བརྟགས་པར་བྲིས་པས་དྲི་མ་མེད་པ་ཡིན་ལ། རྒྱུད་ཀྱི་དོན་
གསལ་བར་བྱེད་པས་འོད་ཅེས་བྱའོ། །དོན་ལ་བྱང་ཆུབ་སེམས་དཔས་[བྱས་ མཛད་〕 པའི་འགྲེལ་
པ་འོད་དང་འདྲ་བ་འདིས་རྒྱུད་ཀྱི་མན་ངག་རྣམས་གསལ་བར་སྟོན་པའོ། །ཁོ་བོ་ནི་རྗོད་བྱེད་ལས་
མཚན་དུ་བཏགས་དེ་རྩོམ་པ་པོའི་ཆེ་བའི་ཡོན་ཏན་དུའང་འགྲོ་སྙམ་མོ། །
དེ་ནས་གཞུང་གི་དོན་ལ་ཕབ་སྟེ་ཚིག་དོན་རྒྱས་པར་བསྟན་པ་ལ་གཉིས་ཏེ། གཞུང་གི་དོན་དང༌།
སྤྱིའི་དོན་ནོ། །སྔ་མ་ནི། ལེའུ་དང་པོ་འདིར་བསྐྱེད་རྫོགས་གཉིས་ཀྱི་སྒོ་ནས་མཆོད་པར་བརྗོད་དེ།
ལེའུ་ལྔ་ཆར་གྱི་སྤྱི་ཡིན་གསུངས། དེ་ལྔ་ཆར་ནས་འཇིག་རྟེན་དང་འཇིག་རྟེན་ལས་འདས་པའི་དངོས་
གྲུབ་ཐམས་ཅད་སྒྲུབ་པའི་ཐབས་སྟོན་ལ། དེ་རྣམས་སྒྲུབ་པའི་ཐབས་སམ་མན་ངག་ནི། བདེན་
གཉིས་ནི་ལམ་བསྐྱེད་རྫོགས་གཉིས་ཡིན་པས་བརྗོད་བྱ་དང་མཐུན་ནོ། །དེ་ལ་རྫོགས་པའི་རིམ་པའི་
སྒོ་ནས་བསྟོད་པ་ལ་བཞི་ལས། དང་པོ་གཉིས་སུ་མེད་པའི་ཡེ་ཤེས་གཅིག་ཡིན་ཀྱང་མིང་སོ་སོའི་སྒོ་
ནས་བསྟོད་པ་ལ། གཉིས་མེད་ཡེ་ཤེས་སྐུ་བཞིའི་སྒོ་ནས་དུས་ཀྱི་འཁོར་ལོ་ལ་བསྟོད་ལ། གཉིས་སུ་
མེད་པའི་ཡེ་ཤེས་ལ་ངོ་བོ་ཉིད་ཀྱི་སྐུའི་སྒོ་ནས་དང་པོའི་སངས་རྒྱས་ལ་བསྟོད་དོ། །ཞལ་དང་ཕྱག་
དང་སྐུ་མདོག་དང་ཕྱག་མཚན་དང་དབྱིབས་ལ་སོགས་པའི་སྒོ་ནས་བསྟོད་པ་ནི། དྲང་དོན་དུས་ཀྱི་


110

གྲུབ་ཆེན་ཡུ་མོ་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།

འཁོར་ ལོ་སྟེ་ སྐབས་དོན་མ་ཡིན་ནོ། །སྐབས་དོན་ནི་དོན་དམ་པའི་བདེན་པའི་སྒོ་ནས་བདེ་བ་
དང་སྟོང་པ་གཉིས་སུ་མེད་པ་ལ་བསྟོད་པའོ། །དེ་ཡང་དང་པོ་གང་ལ་ཕྱག་བཙལ་ན། དཔལ་ལྡན་
དུས་ཀྱི་འཁོར་ལོ་ལ་སྟེ། དཔལ་ལ་གསུམ་སྟེ། བསོད་ནམས་ཀྱི་ཚོགས་ཀྱིས་རང་དང་གཞན་གྱི་
དཔལ་དུ་གྱུར་པ་དང༌། ཡེ་ཤེས་ཀྱི་ཚོགས་ཀྱིས་རང་དང་གཞན་གྱི་དཔལ་དུ་གྱུར་པ་དང༌། བསོད་
ནམས་དང་ཡེ་ཤེས་ཀྱི་ཚོགས་གཉིས་གཉིས་སུ་མེད་པ་ལས་དཔལ་དུ་གྱུར་པའོ། །དེ་ལ་དང་པོ་ནི།
བསོད་ནམས་ཀྱི་ཚོགས་རྫོགས་པས་འཁོར་ལོས་སྒྱུར་བའི་རྒྱལ་སྲིད་བརྙེས་པས་རང་ཡང་བདེ་སྐྱིད་
ཕུན་སུམ་ཚོགས་པ་ལ་ལོངས་སྤྱོད་ཅིང་གཞན་ཡང་རྒྱལ་སྲིད་ཀྱི་བདེ་བ་ལ་སྦྱོར་བའོ། །གཉིས་པ་ནི།
ས་བཅུའི་བྱང་ཆུབ་སེམས་དཔའ་རྣམས་ཀྱིས་ཡེ་ཤེས་ཀྱི་ཚོགས་ལ་མངའ་བརྙེས་པས། རང་ཉིད་
ཀྱང་སྟོང་པ་ཉིད་རྣམ་ཐར་གྱི་སྒོ་ལ་ལོངས་སྤྱོད་ལ། གདུལ་བྱ་གཞན་རྣམས་ཀྱང་སྟོང་པ་ལ་སྦྱོར་
བའོ། །
གསུམ་པ་ནི། ཡང་དག་པར་རྫོགས་པའི་སངས་རྒྱས་ཁོ་ན་ལ་མངའ་བ་སྟེ། དེ་ཡང་སྟོང་པ་ཉིད་
དང་སྙིང་རྗེ་གཉིས་སུ་མེད་པའི་ཡེ་ཤེས་ལ་བྱ་སྟེ། ཤྲཱི་ནི་གཉིས་མེད་ཡེ་ཤེས་ཏེ། ཞེས་བཤད་དོ། །
གང་དང་གང་གཉིས་སུ་མེད་ན། དུས་བདེ་བ་ཐབས་དང༌། འཁོར་ལོ་སྟོང་པ་ཤེས་རབ་གཉིས་སུ་
མེད་པ་སྟེ་ངེས་དོན་ནོ། །སྐབས་དོན་ཀྱང་དེ་ལས་མེད་དོ། །དེ་ལ་སྤྱིར་དུས་ཀྱི་འཁོར་ལོ་ལ་གཉིས་ཏེ།
དྲང་དོན་དང༌། ངེས་དོན་ནོ། །སྔ་མ་ལ་གསུམ་སྟེ། ཕྱི་དང༌། ནང་དང༌། དཀྱིལ་འཁོར་དུ་གཙོ་བོའོ། །དེ་
ལ་ཕྱི་དུས་ཀྱི་འཁོར་ལོ་ནི། དང་པོ་སྲིད་པ་ཆགས་ནས་ཇི་སྲིད་འཇིག་པའི་བར་ཏེ། དེ་ཡང་དུས་ཀྱི་
དབང་དུ་བྱས་ན་འདས་པ་དང་མ་འོངས་པ་དང་ད་ལྟར་བྱུང་བའི་དུས་ཐམས་ཅད་ནི། ཉི་མའི་དུས་ལྷོ་
བགྲོད་དང་བྱང་བགྲོད་གཉིས་སུ་བྱས་ནས་ཀུན་ཏུ་སྤྱོད་ལ། ཟླ་བའི་དུས་ཡར་ངོ་དང་མར་ངོ་སྟེ། ཟླ་
ཕྱེད་ཉི་ཤུ་རྩ་བཞིར་བྱས་ནས་ཀུན་ཏུ་སྤྱོད་ཅེས་ཀྱང་གསུང་ངོ༌། །ཡང་ཉི་མའི་དུས་ནི་བྱང་བགྲོད་ཟླ་
བ་དྲུག་དང་ཟླ་བའི་དུས་ནི་ལྷོ་བགྲོད་ཟླ་བ་དྲུག་སྟེ་ལོ་གཅིག་གོ་ཞེས་གསུང་ངོ་། །འཁོར་ལོ་ནི་ཟླ་བ་
དང་ཕྱོགས་དང་ཉིན་མཚན་དང་ཆུ་ཚོད་དང་ཆུ་སྲང་དང་དབུགས་སོ་ཞེས་པས། ལོ་གཅིག་〔གི་དུས་
འཁོར་ (ཏུ་འཁོར་ལོ་) ཟླ་བ་བཅུ་གཉིས། ཕྱོགས་ལ་བགྲོད་པར་བྱས་པའང་ཡོད་པས་བགྲོད་པ་གཉིས།
ཕྱོགས་ཟླ་ཕྱེད་ཡིན་པས་ཉི་ཤུ་རྩ་བཞི། ཉིན་མཚན་སུམ་བརྒྱ་དྲུག་ཅུ། ཆུ་ཚོད་ཉིས་ཁྲི་གཅིག་སྟོང་

111

ཇོ་ནང་དཔེ་ཚོགས།
སྤྱིའི་དེབ་ཉེར་ལྔ་པ།
དྲུག་བརྒྱ། ཆུ་སྲང་ས་ཡ་གཅིག་ཉིས་འབུམ་དགུ་ཁྲི་དྲུག་སྟོང༌། དབུགས་ས་ཡ་ཕྲག་བདུན་བདུན་
འབུམ་བདུན་ཁྲི་དྲུག་སྟོང་དུ་འཁོར་[བའོ(རོ)། །འོ་ན་བགྲོད་པ་གསུམ་པ་ལ་སོགས་པ་དང༌། ཟླ་བ་
བཅུ་གསུམ་པ་ལ་སོགས་པར་མི་འཇོག་པར་བགྲོད་པ་གཉིས་དང་ཟླ་བ་བཅུ་གཉིས་ཁོ་ནར་འཇོག་
པ་ཅིའི་ཕྱིར་ཞེ་ན། སྔར་གྱི་དེ་ཉིད་ལས་གསུམ་པ་དང་བཅུ་གསུམ་པ་ལ་སོགས་པར་བགྲོད་དུའང་
མེད་ཅིང་ཁྱིམ་བཅུ་གསུམ་པ་གཅིག་ཏུ་འཕོར་ཀྱང་མེད་པས་ཡང་སྔར་ གྱི་དེ་རྣམས་བསྐྱར་ཞིང་
འཁོར་ཞིང་འཕོ་བས་སོ་གསུང་ངོ༌། །དེས་ན་ཕྱི་དུས་ཀྱི་འཁོར་ལོ་ནི་ལོ་གཅིག་ལ་བཞག་གོ །ནང་
དུས་ཀྱི་འཁོར་ལོ་ནི་ཞག་གཅིག་རླུང་ལ་བཞག་སྟེ། འཕགས་སྐོར་ནས་ཀྱང་། ནང་གི་དུས་འདི་ཉིད་
གསལ་བར་བྱ་བའི་ཕྱིར། ཞེས་ནང་རླུང་གི་དུས་ལ་གསུངས་པས། དེ་ཡང་གཡོན་ནས་རྒྱུ་བ་འཕོ་བ་
དྲུག་དང༌། གཡས་ནས་རྒྱུ་བ་འཕོ་བ་དྲུག་སྟེ་བཅུ་གཉིས་ལ་གཞག་གོ །འོ་ན་འཕོ་བ་བཅུ་གསུམ་པ་
ལ་སོགས་པར་མི་འཇོག་པ་ཞེ་ན། སྔར་གྱི་བཅུ་གཉིས་རྫོགས་པ་དང༌། ཡང་གཡས་གཡོན་གཉིས་པོ་
བསྐྱར་གྱིན་རྒྱུ་བས། དེས་ན་ནང་དུས་ཀྱི་འཁོར་ལོ་ནི་ཞག་གཅིག་གི་རླུང་གི་དུས་ལ་བཞག་གོ །ཕྱི་
ནང་དག་པ་མཚོན་པ་དཀྱིལ་འཁོར་དུ་གཙོ་བོའི་སྐུ་བཞག་སྟེ། དེ་ཡང་ཕྱིར་ལོ་གཅིག་གི་དུས་ཀྱི་རྟོག་
པ་དང་། ནང་དུ་ཞག་གཅིག་གི་རླུང་རྣམ་པར་དག་པ་མཚོན་པ། མཚན་བྱེད་ཀྱི་དཀྱིལ་འཁོར་དུ་བཅོམ་
ལྡན་འདས་ཀྱི་སྐུ་རིལ་པོར་བཞག །ཕྱིར་ལོ་གཅིག་ལ་[རིལ་པོ་ (བགྲོད་པ་)གཉིས། ཟླ་བ་བཞི་པའི་
དུས་གསུམ། ཟླ་བ་གསུམ་པའི་དུས་བཞི། ཟླ་བ་གཉིས་པའི་དུས་དྲུག །ཟླ་བ་བཅུ་གཉིས། ཟླ་
ཕྱེད་ཉེར་བཞི། ཞག་སུམ་ཚན་བརྒྱ་ཉི་ཤུ། ཞག་གསུམ་བརྒྱ་དྲུག་ཅུའི་དུས་ཀྱི་རྟོག་པ། ནང་དུ་ཞག་
གཅིག་ལ་རླུང་གི་བགྲོད་པ་འཕོ་བ་དྲུག་ཕྲག་གཉིས། འཕོ་བ་བཞི་པའི་དུས་གསུམ། འཕོ་བ་གསུམ་
པའི་དུས་བཞི། འཕོ་བ་གཉིས་པའི་དུས་དྲུག །འཕོ་བ་བཅུ་གཉིས། འཕོ་ཕྱེད་ཉེར་བཞི། དབུག་བརྒྱ་
བརྒྱད་ཅུ་པ་ཕྲག་བརྒྱ་ཉི་ཤུ། དབུག་དྲུག་ཅུ་པ་ཕྲག་སུམ་བརྒྱ་དྲུག་ཅུ་སྟེ། དེ་དག་པ་མཚོན་པ་གཙོ་
བོའི་ཞབས་གཉིས་བཞག །མགྲིན་པ་གསུམ། ཞལ་བཞི། དཔུང་པ་དྲུག །ཕྲག་ངར་བཅུ་གཉིས། ཕྱག་
མགོ་ཉེར་བཞི། ཕྱག་སོར་བརྒྱ་ཉི་ཤུ། ཕྱག་ཚིགས་སུམ་བརྒྱ་དྲུག་ཅུ་སྟེ། དེ་དག་གོ་རིམ་བཞིན་དུ་
སྦྱར་ཏེ་རྣམ་པར་བཞག་གོ །དེ་ནས་ཕྱི་ནང་གི་དུས་ཀྱི་རྣམ་པར་དག་པ་མཚོན་པའི་དབང་པོ་དང་
ཐབས་ཤེས་རབ་སྡོམ་པས་མཚོན་བྱེད་དཀྱིལ་འཁོར་དུའང་གཙོ་བོ་ཐབས་ཀྱི་ཆ་དང་གཙོ་མོ་ཤེས་

112

གྲུབ་ཆེན་ཡུ་མོ་ཡབ་སྲས།
པོད་དང་པོ།
འབྲོ་བའི་གསུང་སྒྲོས་རྒྱས་པ་འོད་ཟེར་ཕྲེང་བ།

སོ༑
རབ་ཀྱི་ཆ་མཚོན་པ་ཡབ་ཡུམ་གཉིས་སུ་མེད་པར་འཁྱུད་པ་སྟེ། རྒྱས་པར་སྒྲུབ་ཐབས་ལེའུར་གསུངས་
༑དེ་དག་ནི་ཕྱག་འཚལ་བའི་ཡུལ་མ་ཡིན་ཞིང་སྲིད་ཚད་ཀྱི་དབང་དུ་བྱས་ཏེ་བཤད་པའོ། །
ངེས་དོན་དུས་ཀྱི་འཁོར་ལོ་ལ་གཉིས་ཏེ། ཡི་གེ་རེ་རེའི་སྒོ་ནས་བཤད་པ་དང༌། སྟོང་པ་ཉིད་
དང་། སྙིང་རྗེར་བཤད་པའོ། །སྔ་མ་ལ་གཉིས་ཏེ། ཐབས་མི་འགྱུར་བའི་བདེ་བ་གཅིག་པུ་ལ་བཤད་
པ་དང་། འབྲས་བུ་སྐུ་བཞིར་བཤད་པའོ། །སྔ་མ་ནི། ཀ་ཡིག་གིས་ནི་རྒྱུ་ཞི་ཞིང༌། །ལ་ཡིག་གིས་ནི་
འདིར་ཐིམ་ངེས། །ཙ་ཡིག་གིས་ནི་གཡོ་བའི་སེམས། །ཀྲ་ཡིག་གིས་ནི་རིམ་པར་བཅིངས། །ཞེས་བྱ་
བ་ལ། ཀཱའི་སྒྲ་ལས་དྲངས་ན། ཀཱ་ཀཱ་ར་ཞེས་བྱ་སྟེ། རྒྱུ་འམ་བྱེད་པ་ཞེས་བྱ་སྟེ་འཁོར་བར་བསྐྱེད་པའི་
རྒྱུ་ཕུང་པོ་དང་དབང་པོ་སོགས་རྒྱུ་རྣམ་པར་རྟོག་པ་ཞི་བའོ། །ལ་ལི་ཡ་ཞེས་བྱ་བ་འཇུག་ཅིང་ཐིམ་པ་
ཞེས་བྱ་སྟེ། (ནང་དུ་ཐིམ་ན་གཟུངས་འཛིན་གྱི་འབྲེལ་པ་དོར་ནས་)སེམས་འོད་གསལ་བར་ཐིམ་པའོ། །ཙ་ཙིཏྟ་ཏེ་
སེམས་ཡིན་ལ། ཙ་ལ་ཞེས་པ་གཡོ་བ་སྟེ། (རླུང་བཅིངས་པ་)སེམས་གཡོ་བ་བཅིངས་(ནས་མཆོག་ཏུ་མི་འགྱུར་
བརྟན་པར་བྱེད་)པའོ། །ཀྲ་ཀྲ་མ་ཞེས་པ་རིམ་པར་བཅིངས་ཞེས་བྱ་བ་སྟེ། བ